**การจัดการเทคโนโลยีสารสนเทศโรงเรียนประชาอุปถัมภ์**

**สังกัดสำนักงานเขตพื้นที่การศึกษาประถมศึกษานนทบุรี เขต 1**

**The Management of Information Technology**

**of Pracha Uppathum School under Nonthaburi Primary**

**Education Service Area Office 1**

ประกายดาว อำมาตย์

นักศึกษาหลักสูตรครุศาสตรมหาบีณฑิต สาขาวิชาการบริหารการศึกษา ปีการศึกษา 2559

มหาวิทยาลัยราชภัฎบ้านสมเด็จเจ้าพระยา

**บทคัดย่อ**

การวิจัยครั้งนี้มีวัตถุประสงค์เพื่อศึกษาระดับการจัดการเทคโนโลยีสารสนเทศของโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 ด้านการจัดเก็บข้อมูล, ด้านสารสนเทศ, ด้านการช่วยงานส่วนบุคคล และด้านการสื่อสาร กลุ่มตัวอย่างที่ใช้ในการวิจัย ได้แก่ ได้แก่ ครูโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 จำนวน 70 คน เครื่องมือที่ใช้ในการเก็บรวบรวมข้อมูลเป็นแบบสอบถาม มาตรประมาณค่า 5 ระดับและแบบตรวจสอบรายการ สถิติที่ใช้ในการวิจัย ได้แก่ ค่าร้อยละ ค่าเฉลี่ยและส่วนเบี่ยงเบนมาตรฐาน โดยใช้โปรแกรมคอมพิวเตอร์สำเร็จรูป ผลการวิจัยพบว่า การจัดการเทคโนโลยีสารสนเทศของโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 ในภาพรวมอยู่ในระดับมากที่สุด เมื่อพิจารณาเป็นรายด้านโดยเรียงลำดับค่าเฉลี่ยจากมากไปหาน้อย ดังนี้ ด้านการสื่อสาร ด้านการช่วยงานส่วนบุคคล ด้านสารสนเทศ และ ด้านการจัดเก็บข้อมูล

คำสำคัญ : การจัดการเทคโนโลยีสารสนเทศ

**ABSTRACT**

The purpose of this research was to study the Management of Information Technology of Pracha Uppathum School under the Nonthaburi Primary Education Service Area Office 1. The sample included 70 teachers. Data was collected using 5 point rating scale questionnaire and checklist and was statistically analyzed in percentage ,mean, and standard deviation.

The findings revealed that the Management of Information Technology of Pracha Uppathum School under the Nonthaburi Primary Education Service Area Office 1 was generally found at high level. After item analysis, the one with the highest mean was communication, personnel support information and data storage

**Keyword :** Information Technology Management

**บทนำ**

โลกเราในปัจจุบันนี้มีการเปลี่ยนแปลงในด้านต่างๆเกิดขึ้นอย่างรวดเร็วไม่ว่าจะเป็นในเรื่องของด้านการศึกษา เศรษฐกิจ และสังคม โดยเฉพาะอย่างยิ่งในเรื่องของเทคโนโลยีสารสนเทศ ในปัจจุบัน จะสังเกตได้ชัดเจนว่าเทคโนโลยีต่างๆนั้นได้มีการพัฒนาอย่างล้ำสมัยซึ่งส่งผลให้เกิดความสะดวกต่อการใช้งานในปัจจุบันและในอนาคต ปัจจุบันความก้าวหน้าของเทคโนโลยีสารสนเทศได้มีบทบาทสำคัญต่อวิถีชีวิตและสังคมของมนุษย์ เทคโนโลยีสารสนเทศในปัจจุบันได้บูรณาการเข้าสู่ระบบธุรกิจ ดังนั้นองค์การที่จะอยู่รอดและมีพัฒนาการต้องสามารถปรับตัวและจัดการกับเทคโนโลยีอย่างเหมาะสม โดยหัวข้อนี้จะกล่าวถึงเทคโนโลยีสารสนเทศที่จะมีผลต่อการดำเนินธุรกิจในอนาคต เพื่อให้ผู้บริหารในฐานะหัวใจสำคัญของการพัฒนาเทคโนโลยีสารสนเทศขององค์การได้ศึกษา แต่เนื่องจากการเปลี่ยนแปลงอย่างรวดเร็วของเทคโนโลยีสารสนเทศอาจทำให้เทคโนโลยีที่กล่าวถึงในที่นี้ล้าสมัยได้ในระยะเวลาอันรวดเร็ว ดังนั้นจึงมีความจำเป็นที่ผู้บริหารที่สนใจจะต้องศึกษาติดตามความเปลี่ยนแปลง อยู่ตลอดเวลา ประโยชน์ของเทคโนโลยีสารสนเทศ ต่อระบบเศรษฐกิจนั้นคงเป็นที่เห็นเด่นชัด ไม่ว่าจะเป็นการเพิ่มประสิทธิภาพ และประสิทธิผลของกระบวนการผลิต และการประกอบธุรกรรม โดยจะเห็นได้จากการที่ภาคธุรกิจ มีการนำเทคโนโลยีสารสนเทศมาใช้อย่างกว้างขวาง ไม่ว่าจะเป็นภาคการเงิน การธนาคาร ภาคอุตสาหกรรม เป็นต้น ส่วนผลในทางสังคม เป็นสิ่งที่รัฐต้องเข้ามาดูแล เพื่อที่จะให้ผลจากเทคโนโลยีสารสนเทศ เกิดในทิศทางที่จะช่วย "ลดช่องว่าง" ระหว่างชุมชนเมืองและชนบท และ "ขยายโอกาส" ให้แก่กลุ่มผู้ด้อยโอกาส ทั้งนี้รวมถึงโอกาสด้านการศึกษา การสาธารณสุข การรับรู้ข้อมูลข่าวสาร และบริการอื่นๆ ของรัฐ ในแง่มุมที่เกี่ยวข้องกับการเผยแพร่วัฒนธรรม เทคโนโลยีสารสนเทศมีคุณลักษณะหลายประการ ที่เอื้อประโยชน์ต่อการนำมาใช้เป็นสื่อ หรือเป็นเครื่องมือในการเผยแพร่วัฒนธรรม โดยเฉพาะเมื่อเปรียบเทียบกับสื่อในรูปแบบอื่น ที่มีการใช้กันมาแต่ดั้งเดิม โดยคุณลักษณะดังกล่าวได้แก่ ความสามารถในการเผยแพร่ และกระจายข้อมูลไปสู่ผู้รับได้ทั่วโลก ปราศจาก ซึ่งขีดจำกัดทางภูมิศาสตร์และเวลา,ความสามารถในการสร้างระบบปฏิสัมพันธ์การโต้ตอบระหว่างผู้ให้และผู้รับข้อมูล หรืออีกนัยหนึ่งคือ การสื่อสารสองทาง ประการที่สำคัญคือความคงทนถาวร สะดวกในการค้นคว้า เหมาะกับข้อมูลทางวัฒนธรรม ที่เสี่ยงต่อการสูญหาย (ภัทรชาวรรณ แตงแก้วฟ้า, 2558, ออนไลน์)

ปัจจุบัน ความก้าวหน้าเทคโนโลยีสารสนเทศ ได้ส่งผลกระทบต่อสังคมไทย อย่างหลีกเลี่ยงไม่ได้ ซึ่งก่อให้คิดการเปลี่ยนแปลงกับสังคมมนุษย์อย่างมากมาย ไม่ว่าจะเป็นการเปลี่ยนแปลงในการดำเนินชีวิตประจำวัน เศรษฐกิจ สังคม นอกจากนี้ เทคโนโลยีสารสนเทศได้เข้ามีบทบาทในด้านการศึกษา การสื่อสารระหว่างรัฐ และประชาชนโดยเทคโนโลยีสารสนเทศ และการสื่อสาร ได้ถูกนำมาประยุกต์ใช้ในการปฏิบัติงาน การผลิต การให้บริการต่อผู้บริโภค และเทคโนโลยีสารสนเทศ ยังเป็นพลังขับเคลื่อนที่สำคัญในการนำพาประเทศชาติเข้าสู่ระบบเศรษฐกิจใหม่ หรือระบบเศรษฐกิจ สังคมแห่งปัญญา และในวงการศึกษาได้ให้ความสำคัญ ให้การยอมรับ และพยายามสร้างนวัตกรรมใหม่เข้ามาสอดแทรก ดังจะเห็นจากข้อมูลข่าวสารที่นำเข้าสู้โรงเรียนส่วนร่วมเป็นข้อมูลอิเล็กทรอนิกส์ ดังนั้นในการจัดการเรียนการสอนของผู้สอน และวิธีการหาความรู้ของผู้เรียน ย่อมมีการเปลี่ยนแปลงตามไปด้วยการพัฒนาให้การศึกษามีความเหมาะสมกับสถานการณ์ และความเปลี่ยนแปลงที่เกิดขึ้น ทำให้การเรียนรู้ของนักเรียนเปลี่ยนรู้แบบ จึงจำเป็นต้องมีการปรับปรุงรูปแบบไปพร้อมๆการเปลี่ยนแปลงที่เกิดขึ้นตลอดเวลา การเรียนรู้ในยุคเทคโนโลยีสารสนเทศ ไม่จำกัดการเรียนรู้ เฉพาะแค่ในห้องเรียน และครู การจัดการเรียนการสอนในรูปแบบเดิมลดน้อยลง ความสัมพันธ์ระหว่างผู้เรียนและผู้สอนเปลี่ยนแปลง (พานทอง มิ่งชัย, 2556, น.1-2 )

ทั้งนี้สถานศึกษาสามารถนำเทคโนโลยีสารสนเทศมาใช้ให้ประสบความสำเร็จดังกล่าวได้ก็ต่อเมื่อผู้บริหารสถานศึกษาตระหนักถึงความสำคัญและมีความรู้ทักษะด้านเทคโนโลยีสารสนเทศอย่างเพียงพอ ด้วยเหตุนี้ผู้บริหารจึงต้องมีความสนใจใฝ่เรียนรู้เกี่ยวกับเทคโนโลยีสารสนเทศอย่างสม่ำเสมอเพื่อที่จะแนะนำและกระตุ้นบุคลากรให้เรียนรู้และใช้เทคโนโลยีสารสนเทศ ในการปฏิบัติงานที่ได้รับผิดชอบอย่างมีประสิทธิภาพ สำหรับวิธีการเรียนรู้เทคโนโลยีสารสนเทศ ผู้บริหารอาจเรียนรู้ด้วยตนเอง ได้รับการแนะนำจากเพื่อนร่วมงาน หรือได้รับการฝึกอบรมระยะสั้นทำให้การใช้เทคโนโลยีสารสนเทศในสถานศึกษาให้ก้าวหน้า ทั้งยังพบว่ามีปัญหาในเรื่องความพร้อมของระบบเครือข่าย อินเตอร์เน็ต ระบบเชื่อมโยงข้อมูลข้อแต่ละฝ่าย ห้องปฏิบัติการ ตลอดจน สื่อ ซอฟต์แวร์ที่จะใช้งาน รวมทั้งจำนวนบุคลากรในสถานศึกษามีน้อย มีภารกิจมากเกินไป ครูและนักเรียนนความรู้ด้านเทคโนโลยีสารสนเทศเพื่อการศึกษาไปใช้ในกระบวนการเรียนการสอนและการเรียนรู้ด้วยตนเองน้อย โรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1

จากสภาพปัญหาดังกล่าว ผู้วิจัยจึงมีความสนใจที่จะทำการศึกษาเรื่องการจัดการเทคโนโลยีสารสนเทศของโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 ผู้วิจัยได้ตะหนักถึงความสำคัญของการใช้เทคโนโลยีสารสนเทศในการบริหารจัดการโรงเรียนและยังสามารถนำเอาข้อมูลที่ได้จากผลการวิจัย ไปเป็นแนวทางนำเทคโนโลยีสารสนเทศ เข้ามาใช้ในด้านการจัดเก็บข้อมูล ด้านสารสนเทศ ด้านการช่วยงานส่วนบุคคล และด้านการสื่อสาร เพื่อให้มีประสิทธิภาพมากยิ่งขึ้น พร้อมทั้งเป็นการกระตุ้นให้ผู้บริหารและครูผู้ใช้เทคโนโลยีสารสนเทศ มีความสนใจที่จะศึกษาหาความรู้ทางด้านนี้โดยตรงตลอดทั้งเป็นแนวทางในการวางแผนพัฒนาการใช้เทคโนโลยีสารสนเทศเพื่อให้เกิดประโยชน์สูงสุด

**วัตถุประสงค์ของการวิจัย**

เพื่อศึกษาระดับการจัดการเทคโนโลยีสารสนเทศของโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1

**วิธีการดำเนินการวิจัย**

การศึกษาเรื่อง การจัดการเทคโนโลยีสารสนเทศโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 ครั้งนี้ ผู้วิจัยได้ดำเนินการตามขั้นตอนดังนี้

1.ประชากร ที่ใช้ในการวิจัยครั้งนี้ ได้แก่ ครู โรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 จำนวน 85 คน

2.เครื่องมือที่ใช้ในการวิจัยแบ่งออกเป็น 2 ตอน คือ

ตอนที่ 1 สอบถามเกี่ยวกับสถานภาพของผู้ตอบแบบสอบถามจำแนกเป็น เพศ อายุ และระดับการศึกษา มีลักษณะเป็นแบบเลือกตอบ ( Checklist )

ตอนที่ 2 สอบถามเกี่ยวกับการจัดการเทคโนโลยีสารสนเทศของโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 ใน 4 ด้าน 1) ด้านการจัดเก็บข้อมูล 2) ด้านสารสนเทศ 3) ด้านการช่วยงานส่วนบุคคล และ 4) ด้านการสื่อสาร

3.การเก็บรวบรวมข้อมูล การเก็บรวบรวมเครื่องมือในการวิจัยครั้งนี้ได้ดำเนินการเก็บรวบรวมข้อมูลตามขั้นตอนดังนี้

3.1นำหนังสือจากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ไปขอความร่วมมือจากผู้อำนวยการโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 เพื่อแจกแบบสอบถามให้แก่ ครูโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 จำนวน 70 คน เพื่อเก็บรวบรวมข้อมูล

2 ผู้วิจัยเก็บรวบรวมข้อมูลโดยการแจกแบบสอบถามด้วยตนเอง จำนวน 70 ฉบับ และเก็บรวบรวมด้วยตนเองกลับคืนมา 70 ฉบับ คิดเป็น ร้อยละ 100

4.การวิเคราะห์ข้อมูล

การวิเคราะห์ข้อมูล และการประมวลผลการวิเคราะห์ข้อมูล ผู้วิจัยใช้โปรแกรมสำเร็จรูปตามขั้นตอนดังนี้

4.1วิเคราะห์สถานภาพของผู้ตอบแบบสอบถาม โดยใช้ค่าร้อยละ

4.2วิเคราะห์ข้อมูลเกี่ยวกับระดับ การจัดการเทคโนโลยีสารสนเทศโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 ใน 4 ด้าน 1) ด้านการจัดเก็บข้อมูล 2) ด้านสารสนเทศ 3) ด้านการช่วยงานส่วนบุคคล และ 4) ด้านการสื่อสารโดยใช้ ค่าเฉลี่ย ส่วนเบี่ยงเบนมาตรฐาน

**ผลการวิจัย**

ผลการวิจัยพบว่า การจัดการเทคโนโลยีสารสนเทศของโรงเรียนประชาอุปถัมภ์สังกัดสำนักงานเขตพื้นที่การศึกษาประถมศึกษานนทบุรี เขต 1 ใน 4 ด้าน โดยรวมทั้ง 4 ด้าน อยู่ในระดับมากที่สุด เมื่อพิจารณาเป็น รายด้าน พบว่า ด้านการสื่อสารอยู่ในระดับมากที่สุด รองลงมา คือ ด้านการช่วยงานส่วนบุคคล และ ส่วนด้านการจัดเก็บข้อมูลต่ำสุด โดยมีรายละเอียดของผลการวิจัยในแต่ละด้าน ดังนี้

**1. ด้านการจัดเก็บข้อมูล** โดยรวมอยู่ในระดับมาก เมื่อพิจารณาเป็นรายข้อ พบว่า โรงเรียนมีการบันทึกข้อมูลและเก็บข้อมูลเอาไว้ในเครื่องคอมพิวเตอร์ โรงเรียนใช้โปรแกรมคอมพิวเตอร์จัดเก็บข้อมูลเกี่ยวกับสิ่งก่อสร้างของโรงเรียน และโรงเรียนใช้โปรแกรมคอมพิวเตอร์ในการจัดเก็บข้อมูลสารสนเทศเกี่ยวกับครุภัณฑ์โรงเรียน สูงสุด รองลงมา คือ โรงเรียนมีจัดเก็บข้อมูลเอาไว้ ครอบคลุมงานที่เกี่ยวข้องกับจัดเก็บข้อมูลนักเรียน ส่วนโรงเรียนมีการจัดเก็บข้อมูลความต้องการของบุคลากร ต่ำสุด

**2. ด้านสารสนเทศ** โดยรวมอยู่ในระดับมากที่สุด เมื่อพิจารณาเป็นรายข้อ พบว่า โรงเรียนใช้ส่งเสริมสนับสนุนให้ครูและนักเรียนใช้เครือข่ายอินเทอร์เน็ตในการใช้ข้อมูลเพื่อการเรียนรู้ โรงเรียนใช้สนับสนุนให้ครูทุกกลุ่มสาระการเรียนรู้จัดทำและใช้สื่ออิเล็กทรอนิกส์ในการจัดการเรียนการสอน โรงเรียนใช้สารสนเทศจัดอบรมให้ครูและนักเรียนมีทักษะในการสื่อสารโดยใช้ไปรษณีย์อิเล็กทรอนิกส์โรงเรียนใช้เทคโนโลยีสารสนเทศจัดทำแผนปฏิบัติการด้านงบประมาณทุกปีงบประมาณ โรงเรียนใช้ใช้คอมพิวเตอร์ในการวิเคราะห์และแปรผลการดำเนินงาน โรงเรียนใช้เทคโนโลยีสารสนเทศในการจัดซื้อจัดจ้างสื่อ พัสดุ ครุภัณฑ์ของโรงเรียน และโรงเรียนใช้คอมพิวเตอร์ในการติดตาม ควบคุมและประเมินผลการจัดการงานพัสดุ สูงสุด รองลงมา คือ โรงเรียนใช้คอมพิวเตอร์ในการติดตาม ควบคุมและประเมินผลการใช้ครุภัณฑ์ ส่วนโรงเรียนใช้คอมพิวเตอร์ในการติดตาม ควบคุมและประเมินผลการงานบริหารทั่วไป ต่ำสุด

**3. ด้านการช่วยงานส่วนบุคคล** โดยรวมอยู่ในระดับมากที่สุด เมื่อพิจารณาเป็นรายข้อ พบว่า โรงเรียนใช้คอมพิวเตอร์สารสนเทศในการวางแผนโครงการพัฒนาบุคลากร โรงเรียนใช้คอมพิวเตอร์สารสนเทศในการวางแผนการดำเนินแผนงานและโครงการพัฒนาบุคลากร โรงเรียนใช้คอมพิวเตอร์สารสนเทศในการวางแผนอัตรากำลังและการกำหนดตำแหน่ง โรงเรียนใช้เทคโนโลยีสารสนเทศเป็นเครื่องมือในการฝึกอบรมบุคลากร โรงเรียนใช้เทคโนโลยีสารสนเทศช่วยในการสื่อสารระหว่างกันทั้งในและนอกโรงเรียน เช่น อีเมล์ หรือโทรศัพท์เคลื่อนที่ โรงเรียนใช้คอมพิวเตอร์สารสนเทศมาใช้บันทึกข้อมูลนักเรียนที่ขาดแคลนเพื่อประกอบการมอบทุนแก่นักเรียน และโรงเรียนใช้โปรแกรมในการเก็บรวบรวมข้อมูลสารสนเทศของบุคลากรในด้านงานวิชาการสูงสุด รองลงมา คือ โรงเรียนใช้คอมพิวเตอร์จัดทำคู่มือการปฏิบัติงาน ส่วน โรงเรียนใช้คอมพิวเตอร์สารสนเทศในการวางแผนงานด้านบุคลากร ต่ำสุด

**4. ด้านการสื่อสารโดยรวมอยู่ในระดับมากที่สุด** เมื่อพิจารณาเป็นรายข้อ พบว่า โรงเรียนใช้การเชื่อมโยงระบบเครือข่ายอินเตอร์เน็ตกับองค์กรอื่นๆ โรงเรียนใช้คอมพิวเตอร์เทคโนโลยีสารสนเทศช่วยในการับ-ส่งหนังสือราชการผ่านระบบอินเตอร์เน็ต โรงเรียนใช้เว็บไซต์ของโรงเรียนในการรับสมัครนักเรียนเข้าศึกษาต่อในโรงเรียน โรงเรียนให้บริการเครือข่ายอินเตอร์เน็ตสำหรับนักเรียนและบุคลากร โรงเรียนใช้เว็บไซต์ของโรงเรียนในการประชาสัมพันธ์ผลงานครู กิจกรรมชุมนุม กิจกรรมโรงเรียนข่าวสารของโรงเรียน โรงเรียนใช้เว็บไซต์ของโรงเรียนประชาสัมพันธ์ผลงานนักเรียน กิจกรรมชุมนุม กิจกรรมโรงเรียน ข่าวสารของโรงเรียน โรงเรียนใช้คอมพิวเตอร์เทคโนโลยีสารสนเทศและระบบอินเตอร์เน็ตจัดทำป้ายนิเทศแหล่งเรียนรู้ภูมิปัญญาท้องถิ่นในโรงเรียน โรงเรียนใช้คอมพิวเตอร์สารสนเทศในการบริหารจัดการเกี่ยวกับงานประชาสัมพันธ์ เช่น วารสาร จุลสาร โรงเรียนใช้การติดต่อสื่อสารผ่านช่องทาง E-Mail โปรแกรมไลน์ และโรงเรียนใช้เว็บไซต์ของโรงเรียนในการประชาสัมพันธ์ข้อมูลโรงเรียน สูงสุด รองลงมา คือ โรงเรียนใช้เว็บไซต์ของโรงเรียนเพื่อเป็นแหล่งเรียนรู้และแลกเปลี่ยนการเรียนรู้ของครู ส่วน โรงเรียนใช้เว็บไซต์ของโรงเรียนเพื่อเป็นแหล่งเรียนรู้และแลกเปลี่ยนการเรียนรู้ของครูนักเรียนทั้งในโรงเรียนและนอกโรงเรียน ต่ำสุด

**อภิปรายผลการวิจัย**

จากผลการวิจัยการจัดการเทคโนโลยีสารสนเทศโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 พบว่า โดยรวมทั้ง 4 ด้านอยู่ในระดับมากที่สุด ทั้งนี้เป็นเพราะว่า การจัดการเทคโนโลยีสารสนเทศ ของโรงเรียน แสดงให้เห็นว่าเทคโนโลยีสารสนเทศเป็นสิ่งที่มีความสำคัญและเป็นประโยชน์ การนำเทคโนโลยีสารสนเทศมาใช้ในการจัดการโรงเรียนมีผลต่อการจัดเก็บรวบรวมข้อมูล ด้านสารสนเทศ ในการใช้ประกอบการปฏิบัติงานเพื่อเพิ่มประสิทธิภาพในงาน ทำให้เกิดการเปลี่ยนแปลงทันต่อเหตุการณ์โลกในยุคไร้พรมแดนและสามารถแก้ปัญหาต่าง ๆ เป็นประโยชน์ต่อโรงเรียน การช่วยงานส่วนบุคคล บุคลากรมีการเรียนรู้สิ่งใหม่ เพื่อพัฒนาความรู้ของตนเองอย่างต่อเนื่อง และ บุคลากรโดยส่วนใหญ่มีความคิดว่าการแลกเปลี่ยนความรู้ที่มีอยู่ในตนเองจะเป็นประโยชน์แก่ผู้อื่นให้รวดเร็วและทันต่อเหตุการณ์ต่าง ๆ ที่เกิดขึ้นในยุคปัจจุบัน นอกจากนี้โรงเรียนมีการกระตุ้นและสนับสนุนการใช้เทคโนโลยีการสื่อสาร โรงเรียนมีการนำสารสนเทศมาใช้ในการจัดเก็บข้อมูลเก่าไว้อย่างเป็นระบบ สอดคล้องกับงานวิจัยของ พรพัสนันท์ พรพุทธิชัย ( 2554 ) ได้ศึกษาสภาภาพการใช้เทคโนโลยีสารสนเทศเพื่อการบริหารของสถานศึกษาขั้นพื้นฐาน ในสังกัด สำนักงานเขตพื้นที่การศึกษาประถมศึกษาสุโขทัยเขต 2 ได้ศึกษาเรื่อง สภาพการใช้เทคโนโลยีสารสนเทศ ของ การศึกษาขั้นพื้นฐาน โดยภาพรวมและรายด้าน มีการปฏิบัติอยู่ในระดับบ่อยครั้ง สภาพการใช้เทคโนโลยีสารสนเทศในสถานศึกษาที่ผู้บริหารสถานศึกษามีวิธีการเรียนรู้เทคโนโลยีสารสนเทศแตกต่างกันพบว่าไม่แตกต่าง แต่ สถานศึกษาที่ผู้บริหารสถานศึกษามีประสบการณ์การใช้คอมพิวเตอร์แตกต่างกันมีสภาพการใช้เทคโนโลยีสารสนเทศแตกต่างกัน ปัญหาการใช้เทคโนโลยีสารสนเทศของสถานศึกษา ซึ่งสอดคล้องกับงานวิจัยของ ศิริกุล เก่าราชการ (2556) ได้ศึกษาการจัดการความรู้การใช้เทคโนโลยีสารสนเทศและการสื่อสารของครูและผู้บริหารในโรงเรียนพรานกระต่ายพิทยาคม จังหวัดกำแพงเพชรพบว่า สภาพการใช้ เทคโนโลยี สารสนเทศและการสื่อสารของครูและผู้ บริหารใน โรงเรียนพรานกระต่ายพิทยาคม จังหวัดกำแพงเพชร โดยรวมอยู่ ในระดับมาก ซึ่งด้านการใช้ ICT ในการบริหารงานวิชาการ มีค่าเฉลี่ยสูงที่สุด ปัญหาการใช้ เทคโนโลยี สารสนเทศและการสื่อสาร ของครูและผู้ บริหารในโรงเรียนพรานกระต่ายพิทยาคม จังหวัดกำแพงเพชรแพงเพชร พบว่าโดยรวมอยู่ ใน ระดับน้อยที่สุด ซึ่งด้านการใช้ เครือข่ายอินเตอร์เน็ตในการเรียนการสอน มีค่าเฉลี่ยสูงสุด และ ความต้องการการใช้ เทคโนโลยี สารสนเทศและการสื่อสารของครูและผู้ บริหารในโรงเรียน พรานกระต่ายพิทยาคม จังหวัดกำแพงเพชรพบว่าโดยรวมอยู่ในระดับมาก และด้านการใช้คอมพิวเตอร์ในการเตรียมการสอน มีค่าเฉลี่ยสูงสุด การพัฒนาแผนการจัดการความรู้การใช้เทคโนโลยีสารสนเทศและการสื่อสารของครูและผู้บริหารโรงเรียนพรานกระต่ายพิทยาคม จังหวัดกำแพงเพชร โดยให้ทุกฝ่ายมีส่วนร่วมในการจัดทำแผนการจัดการความรู้ ได้กำหนดวิสัยทัศน์การใช้เทคโนโลยีสารสนเทศและ การ ซึ่งสอดคล้องกับงานวิจัยของปิยะพร เสถียรเสาวภาคร์ ( 2554 )ได้ศึกษาสภาพการใช้เทคโนโลยีสารสนเทศและการสื่อสารของโรงเรียนวัดนาคนิมิต (สว่างนพราษฎร์วิทยา ) สังกัดสำนักงานเขตจอมทอง กรุงเทพมหานคร ผลการศึกษาพบว่า 1)สภาพการใช้เทคโนโลยีสารสนเทศและการสื่อสารของโรงเรียนวัดนาคนิมิต (สว่างนพราษฎร์วิทยา) โดยรวมอยู่ในระดับมาก เมื่อพิจารณาเป็นรายด้านเรียงลำดับคะแนนเฉลี่ยจากมากไปน้อยดังนี้ ด้านการจัดการเรียนการสอน ด้านการบริหาร และด้านเครื่องมือและเทคโนโลยี 2)แนวทางการส่งเสริมการใช้เทคโนโลยีสารสนเทศและการสื่อสารโรงเรียนวัดนาคนิมิต (สว่างนพราษฎร์วิทยา ) สังกัดสำนักงานเขตจอมทอง กรุงเทพมหานคร พิจารณาเป็นรายด้านพบว่า ด้านการบริหารควรมีการจัดทำ Web site และปรับปรุงข้อมูลสารสนเทศของโรงเรียนให้เป็นเสมอผู้บริหารควรมีวิสัยทัศน์ที่ชัดเจนในการส่งเสริมการใช้เทคโนโลยีสารสนเทศข้อมูลสารสนเทศควรมีความทันสมัย เป็นปัจจุบันและสามารถสืบค้นได้อย่างทั่วถึงทั้งองค์กร และควรจัดสรรบุคลากรที่มีความชำนาญ มีความรอบรู้ มีประสิทธิภาพในการเก็บรวบรวมข้อมูล ด้านเครื่องมือ สื่อ อุปกรณ์ต่าง ๆ รวมถึงเครื่องมือคอมพิวเตอร์ให้เพียงพอต่อการใช้งาน มีความทันสมัย และมีสภาพที่พร้อมใช้งานร่วมกับคอมพิวเตอร์ได้ ซึ่งสอดคล้องกับงานวิจัยของ พานทอง มิ่งชัย (2556) วิจัยเรื่องการบริหารจัดการเทคโนโลยีสารสนเทศของโรงเรียนวัดแหลมฟ้าผ่า สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ได้ศึกษาการบริหารจัดการเทคโนโลยีสารสนเทศของโรงเรียนวัดแหลมฟ้าผ่า โดยรวมอยู่ในระดับมาก เมื่อพิจารณาค่าเฉลี่ยเรียงลำดับ ดังนี้ ด้านการจัดการบริหารงานของโรงเรียน มีค่าเฉลี่ยสูงสุด รองลงมาคือ ด้านการใช้เทคโนโลยีสารสนเทศ ส่วนด้านวัตถุประสงค์ในการใช้เทคโนโลยีสารสนเทศในโรงเรียนอยู่ในระดับต่ำสุด และสอดคล้องกับงานวิจัยของดวงนภา ปักปิ่น ( 2556 ) ที่ได้ศึกษาวิจัยเรื่อง สภาพการใช้เทคโนโลยีสารสนเทศในการบริหารจัดการโรงเรียนวัดพิกุลเงินสังกัดองค์การบริหารส่วนจังหวัดนนทบุรี ผลการวิจัยพบว่า สภาพการใช้เทคโนโลยีสารสนเทศในการบริหารจัดการโรงเรียนวัดพิกุลเงินสังกัดองค์การบริหารส่วนจังหวัดนนทบุรี โดยรวม อยู่ในระดับมาก เมื่อพิจารณาเป็นรายด้านพบว่าการบริหารงานในด้านงบประมาณ อยู่ในค่าเฉลี่ยสูงที่สุด รองลงมาคือ ด้านการบริหารวิชาการ และด้านการบริหารทั่วไปอยู่ในระดับต่ำสุด

ส่วนผลการวิจัยเมื่อพิจารณาเป็นรายด้าน ผู้วิจัยอภิปรายผลในแต่ละด้านดังนี้

**1.ด้านการจัดเก็บข้อมูล** พบว่าโดยรวมอยู่ในระดับมาก ทั้งนี้อาจเป็นเพราะว่าการจัดเก็บข้อมูลมีการพัฒนาและสร้างโปรแกรมสำเร็จรูปมาใช้ในการจัดเก็บข้อมูลมาขึ้น ทำให้การเรียกใช้ข้อมูลต่าง ๆ สะดวกและรวดเร็ว ซึ่งสอดคล้องกับทฤษฏีของประสิทธิ์ ทีฆพุฒิและครรชิต มาลัยวงศ์(2549) และสอดคล้องกับ งานวิจัยของพานทอง มิ่งชัย (2556) เรื่องการบริหารจัดการเทคโนโลยีสารสนเทศของโรงเรียนวัดแหลมฟ้าผ่า สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ได้กล่าวไว้ว่าข้อมูล คือข้อเท็จจริงที่ได้จาก การรวบรวม ซึ่งอาจเป็น ตัวเลข ตัวอักษร ข้อความ รูปภาพ หรือเสียง เพื่อให้ระบบคอมพิวเตอร์ประมวลผลให้ได้สารสนเทศ

**2. ด้านสารสนเทศ** พบว่าโดยรวมอยู่ในระดับมากที่สุด ทั้งนี้อาจเป็นเพราะโรงเรียนมีการโรงเรียนใช้ระบบสารสนเทศในการจัดเก็บข้อมูลเก่าไว้อย่างเป็นระบบ สอดคล้องกับงานวิจัยของ ปิยะพร เสถียรเสาวภาคร์ ( 2554 )ได้ศึกษาสภาพการใช้เทคโนโลยีสารสนเทศและการสื่อสารของโรงเรียนวัดนาคนิมิต (สว่างนพราษฎร์วิทยา ) สังกัดสำนักงานเขตจอมทอง สภาพการใช้เทคโนโลยีสารสนเทศและการสื่อสารของโรงเรียนวัดนาคนิมิต (สว่างนพราษฎร์วิทยา) โดยรวมอยู่ในระดับมาก สอดคล้องกับงานวิจัย ศิริกุล เก่าราชการ (2556) ได้ศึกษาการจัดการความรู้การใช้เทคโนโลยีสารสนเทศและการสื่อสารของครูและผู้บริหารในโรงเรียนพรานกระต่ายพิทยาคม จังหวัดกำแพงเพชร สภาพการใช้ เทคโนโลยี สารสนเทศและการสื่อสารของครูและผู้ บริหารใน โรงเรียนพรานกระต่ายพิทยาคม จังหวัดกำแพงเพชร โดยรวมอยู่ ในระดับมาก ซึ่งด้านการใช้ ICT ในการบริหารงานวิชาการ มีค่าเฉลี่ยสูงที่สุด และสอดคล้องงานวิจัย พานทอง มิ่งชัย (2556)ได้ศึกษา การบริหารจัดการเทคโนโลยีสารสนเทศของโรงเรียนวัดแหลมฟ้าผ่า สังกัดสำนักงานเขตพื้นที่การศึกษาสมุทรปราการ เขต การบริหารจัดการเทคโนโลยีสารสนเทศของโรงเรียนวัดแหลมฟ้าผ่า สังกัดสำนักงานเขตพื้นที่การศึกษาสมุทรปราการ เขต 1 โดยรวมอยู่ในระดับมากและสอดคล้องกับงานวิจัยของดวงนภา ปักปิ่น(2556 ) ได้ศึกษาสภาพการใช้เทคโนโลยีสารสนเทศในการบริหารจัดการโรงเรียนวัดพิกุลเงิน สังกัดองค์การบริหารส่วนจังหวัดนนทบุรี โดยรวมทั้ง 4 ด้านมีค่าเฉลี่ย อยู่ในระดับมาก

**3. ด้านการช่วยงานส่วนบุคคล** พบว่าโดยรวมอยู่ในระดับมากที่สุด ทั้งนี้อาจเป็นเพราะโรงเรียนใช้ระบบสารสนเทศในการจัดเก็บข้อมูลไว้อย่างเป็นระบบ ซึ่งสอดคล้องกับงานวิจัยของ

พรพัสนันท์ พรพุทธิชัย ( 2554 ) ได้ศึกษาสภาภาพการใช้เทคโนโลยีสารสนเทศเพื่อการบริหารของสถานศึกษาขั้นพื้นฐาน ในสังกัด สำนักงานเขตพื้นที่การศึกษาประถมศึกษาสุโขทัยเขต 2 ปัญหาการใช้เทคโนโลยีสารสนเทศของสถานศึกษา ได้แก่ ครูมีความสำคัญในการใช้เทคโนโลยีสารสนเทศ ในการสอนขาดงบประมาณในการสนับสนุนด้านเทคโนโลยีสารสนเทศ ขาดบุคลากรที่มีความรู้ความสามารถในการดูแลระบบเทคโนโลยีสารสนเทศ รวมถึงการวางแผนพัฒนาระบบเทคโนโลยีสารสนเทศอย่างต่อเนื่อง สอดคล้องกับงานวิจัยของปิยะพร เสถียรเสาวภาคร์ ( 2554) ได้ศึกษาสภาพการใช้เทคโนโลยีสารสนเทศและการสื่อสารของโรงเรียนวัดนาคนิมิต (สว่างนพราษฎร์วิทยา ) สังกัดสำนักงานเขตจอมทอง กรุงเทพมหานคร ผลการศึกษาพบว่า ด้านการบริหาร และด้านเครื่องมือและเทคโนโลยี แนวทางการส่งเสริมการใช้เทคโนโลยีสารสนเทศและการสื่อสารโรงเรียนวัดนาคนิมิต (สว่างนพราษฎร์วิทยา ) สังกัดสำนักงานเขตจอมทอง กรุงเทพมหานคร และสอดคล้องกับงานวิจัยของ ศิริกุล เก่าราชการ (2556 ) ได้ศึกษาการจัดการความรู้การใช้เทคโนโลยีสารสนเทศและการสื่อสารของครูและผู้บริหารในโรงเรียนพรานกระต่ายพิทยาคม จังหวัดกำแพงเพชรพบว่า สภาพการใช้ เทคโนโลยี สารสนเทศและการสื่อสารของครูและผู้ บริหารใน โรงเรียนพรานกระต่ายพิทยาคม จังหวัดกำแพงเพชร โดยรวมอยู่ ในระดับมาก ซึ่งด้านการใช้ ICT ในการบริหารงานวิชาการ มีค่าเฉลี่ยสูงที่สุด และสอดคล้องกับงานวิจัยของ พานทอง มิ่งชัย (2556 )ได้ศึกษา การบริหารจัดการเทคโนโลยีสารสนเทศของ โรงเรียนวัดแหลมฟ้าผ่า สังกัดสำนักงานเขตพื้นที่การศึกษาสมุทรปราการ เขต 1 ผลการศึกษาพบว่า การบริหารจัดการเทคโนโลยีสารสนเทศของโรงเรียนวัดแหลมฟ้าผ่า สังกัดสำนักงานเขตพื้นที่การศึกษาสมุทรปราการ เขต 1 โดยรวมอยู่ในระดับ และสอดคล้องกับงานวิจัยของดวงนภา ปักปิ่น(2556 ) ได้ศึกษาสภาพการใช้เทคโนโลยีสารสนเทศในการบริหารจัดการโรงเรียนวัดพิกุลเงิน สังกัดองค์การบริหารส่วนจังหวัดนนทบุรี โดยรวมทั้ง 4 ด้านมีค่าเฉลี่ย อยู่ในระดับมาก เมื่อพิจารณาเป็นรายด้าน พบว่าสภาพการใช้เทคโนโลยีสารสนเทศในการบริหารจัดการโรงเรียนด้านการบริหารงบประมาณมีค่าเฉลี่ยสูงสุด รองลงมาคือ สภาพการใช้เทคโนโลยีสารสนเทศในการบริหารจัดการโรงเรียนด้านการบริหารงานวิชาการ ส่วนสภาพการใช้เทคโนโลยีสารสนเทศในการบริหารจัดการโรงเรียนด้านการบริหารทั่วไปมีค่าเฉลี่ยต่ำ

**4. ด้านการการสื่อสาร** พบว่าโดยรวมอยู่ในระดับมากที่สุด ทั้งนี้อาจเป็นเพราะโรงเรียน ใช้ระบบสารสนเทศในการสื่อสารสะดวกและรวดเร็วทันต่อเวลา ทันต่อเหตุการณ์และสถานการณ์สอดคล้องกับงานวิจัยของ ปิยะพร เสถียรเสาวภาคร์ ( 2554)ได้ศึกษาสภาพการใช้เทคโนโลยีสารสนเทศและการสื่อสารของโรงเรียนวัดนาคนิมิต (สว่างนพราษฎร์วิทยา ) สังกัดสำนักงานเขตจอมทอง กรุงเทพมหานคร ผลการศึกษาพบว่า สภาพการใช้เทคโนโลยีสารสนเทศและการสื่อสารของโรงเรียนวัดนาคนิมิต (สว่างนพราษฎร์วิทยา) โดยรวมอยู่ในระดับมาก และ สอดคล้องกับงานวิจัยของ ศิริกุล เก่าราชการ (2556) ได้ศึกษาการจัดการความรู้การใช้เทคโนโลยีสารสนเทศและการสื่อสารของครูและผู้บริหารในโรงเรียนพรานกระต่ายพิทยาคม จังหวัดกำแพงเพชรพบว่า สภาพการใช้ เทคโนโลยี สารสนเทศและการสื่อสารของครูและผู้ บริหารใน โรงเรียนพรานกระต่ายพิทยาคม จังหวัดกำแพงเพชร โดยรวมอยู่ ในระดับมาก ซึ่งด้านการใช้ ICT ในการบริหารงานวิชาการ มีค่าเฉลี่ยสูงที่สุด ปัญหาการใช้ เทคโนโลยี สารสนเทศและ การสื่อสาร ของครูและผู้ บริหารในโรงเรียนพรานกระต่ายพิทยาคม จังหวัดกำแพงเพชรแพงเพชร พบว่าโดยรวมอยู่ ใน ระดับน้อยที่สุด ซึ่งด้านการใช้ เครือข่ายอินเตอร์เน็ตในการเรียนการสอน มีค่าเฉลี่ยสูงสุด และ ความต้องการการใช้ เทคโนโลยี สารสนเทศและการสื่อสารของครูและ ผู้ บริหารในโรงเรียน พรานกระต่ายพิทยาคม จังหวัดกำแพงเพชรพบว่าโดยรวมอยู่ในระดับมาก และด้านการใช้คอมพิวเตอร์ในการเตรียมการสอน มีค่าเฉลี่ยสูงสุด และสอดคล้องกับงานวิจัยของ

**ข้อเสนอแนะ**

**ข้อเสนอแนะเพื่อการปฏิบัติ**

โดยสรุป ผลการวิจัยครั้งนี้ทำให้ทราบถึงการจัดการเทคโนโลยีสารสนเทศโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 ซึ่งผู้บริหารหรือบุคลากรสามารถนำข้อมูลการจัดการความรู้ไปใช้ในการปรับปรุง วางแผนการดำเนินงานของสถานศึกษาให้เกิดความสำเร็จได้เป็นอย่างดี โดยแยกได้ดังนี้

1. ด้านการจัดเก็บข้อมูล โรงเรียนควรจัดให้มีการอบรมหรือสอนงานเกี่ยวกับแหล่งในการค้นหาความรู้จากฐานข้อมูลต่างๆ ที่เป็นประโยชน์ เพื่อให้บุคลากรรู้จักฐานข้อมูลที่ให้ความรู้ในแต่ละด้าน หรือรู้จักแหล่งสารสนเทศที่เป็นประโยชน์ในการทำงานและวิธีการใช้งานระบบสารสนเทศในการจัดเก็บข้อมูลเพื่อการพัฒนาความรู้อย่างต่อเนื่อง

2. ด้านสารสนเทศ โรงเรียนควรมีการสนับสนุนให้บุคลากร มีการเรียนรู้ด้วยตนเองจากสื่อต่างๆ เพิ่มขึ้น เช่น หนังสือ บทความทางวิชาการหรือศึกษาจากอินเทอร์เน็ต เป็นต้น เพื่อให้บุคลากรรู้จักฐานข้อมูลที่ให้ความรู้ในแต่ละด้าน หรือรู้จักแหล่งสารสนเทศที่เป็นประโยชน์ในการทำงานที่อยู่บนอินเทอร์เน็ต เพื่อที่จะได้นำมาใช้ในการทำงานหรือประกอบการตัดสินใจได้มากขึ้น

3. ด้านการช่วยงานส่วนบุคคล โรงเรียนควรจัดให้มีการอบรมหรือสอนงานเกี่ยวกับการใช้งานจัดอุปกรณ์เทคโนโลยีสารสนเทศ ให้ทั่วถึงและเพียงพอต่อความต้องการใช้งานของบุคลากรภายในโรงเรียน เพื่อการเพิ่มประสิทธิภาพและประสิทธิผลของงานการค้นหาความรู้จากฐานข้อมูลต่างๆ ที่เป็นประโยชน์ ให้บุคลากรรู้จักแหล่งสารสนเทศที่เป็นประโยชน์ในการทำงานที่อยู่บนอินเทอร์เน็ต เพื่อที่จะได้นำมาใช้ในการทำงานหรือประกอบการตัดสินใจได้มากขึ้น

4. ด้านการสื่อสารโรงเรียนควรจัดให้มีการอบรมหรือสอนงานเกี่ยวกับการใช้งานจัดอุปกรณ์ในการสื่อสารเพื่อกระตุ้นให้บุคลากร มีความรู้และเข้าถึงแหล่งเรียนรู้และสื่อการสอนต่างได้อย่างรวดเร็วหลากหลายรูปแบบ อีกทั้งยังช่วยสนับสนุนการเผยแพร่ผลงานของตน ให้เพื่อนร่วมงาน

ข้อเสนอแนะในการทำวิจัยครั้งต่อไป

1. ควรศึกษาปัญหาและอุปสรรค ในการจัดการเทคโนโลยีสารสนเทศโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1

2. ควรศึกษาและเปรียบเทียบการจัดการเทคโนโลยีสารสนเทศโรงเรียนประชาอุปถัมภ์ สังกัดสำนักงานเขตพื้นที่การศึกษาประถมศึกษานนทบุรี เขต 1 กับโรงเรียนในสังกัดสำนักงานเขตพื้นที่การศึกษาประถมศึกษานนทบุรี เขต 1

**บรรณานุกรม**

ครรชิต มาลัยวงศ์. (2540). **ทัศนะไอที.** พิมพ์ครั้งที่ 2 กรุงเทพฯ : ซีเอ็ดยูเคชั่น.

องค์การรับส่งสินค้า และพัสดุภัณฑ์. (2543). **เทคโนโลยีสารสนเทศ นำภูมิปัญญาไทย สู่สากล**. กรุงเทพฯ : องค์การรับส่งสินค้าและพัสดุภัณฑ์

ครรชิต มาลัยวงศ์ และประสิทธิ์ ทีฆพุฒิ. (2549). **การจัดการเทคโนโลยีสารสนเทศ : โครงการ ICT เทเลคอมออนไลน์** กรุงเทพฯ : ดอกหญ้ากรุ๊ป.

ครรชิต มาลัยวงศ์. (2541). **ข้าราชการกับไอที : เส้นทางที่จะต้องเลือกเดิน.** พิมพ์ครั้งที่ 2 กรุงเทพฯ :

ศูนย์เทคโนโลยีอิเล็กทรอนิกส์และคอมพิวเตอร์แห่งชาติ.

คำนาย อภิปรัชญาสกุล. (2557). **เทคโนโลยีสารสนเทศและการบริหารระบบข้อมูลสำหรับธุรกิจ ค้าปลีก**. กรุงเทพฯ : โฟกัสมีเดีย แอนด์พับลิ่งชิ่ง.

ชูศรี วงศ์รัตนะ. ( 2544). **เทคนิคการใช้สถิติเพื่อการวิจัย.** กรุงเทพฯ : ภาควิชาการวัดผลและ วิจัยการศึกษา คณะศึกษาศาสตร์,มหาวิทยาลัยศรีนครินทรวิโรฒ

ชมนาด บุญอารีย์. (2549). **เทคโนโลยีสารสนเทศและการสื่อสารเพื่อการเรียนรู้ตลอดชีวิต.**  พิมพ์ครั้งที่ 3. คณาจารย์สาขาวิชาบรรณารักษศาสตร์และสารสนเทศศาสตร์. มหาวิทยาลัยมหาสารคาม

ดวงนภา ปักปิ่น. (2556). **สภาพการใช้เทคโนโลยีสารสนเทศในการบริหารจัดการโรงเรียนพิกุลเงิน สังกัดองค์การบริหารส่วนจังหวัดนนทบุรี**. สารนิพนธ์ ครุศาสตรมหาบัณฑิต สาขาการบริหารการศึกษา มหาวิทยาลัยราชภัฎบ้านสมเด็จเจ้าพระยา

บดินทร์ รัศมีเทศ.(2555). **เทคโนโลยีสารสนเทศและการสื่อสารเพื่อพัฒนาชนบทอย่างยั่งยืน.** กรุงเทพฯ.แสงดาว

บาลานซ์. (2558). **คอมพิวเตอร์และเทคโนโลยีสารสนเทศ สำหรับเตรียมสอบแข่งขัน.** กรุงเทพฯ : ที.เค.พริ้นติ้ง

ปถมภรณ์ สุขสะอาด. ( 2551). **ปัญหาการใช้เทคโนโลยีสารสนเทศในการบริหารสถานศึกษาระดับ ประถมศึกษา สังกัดสำนักงานเขตพื้นที่การศึกษานนทบุรีเขต 2.** สารนิพนธ์ ครุศาสตรมหาบัณฑิต สาขาการบริหารการศึกษา มหาวิทยาลัยราชภัฎจันทรเกษม.

ปิยะพร เสถียรเสาวภาคร์. ( 2554). **สภาพการใช้เทคโนโลยีสารสนเทศและการสื่อสารของโรงเรียน วัดนาคนิมิต สังกัดเขตจอมทอง กรุงเทพมหานคร.** สารนิพนธ์ ครุศาสตรมหาบัณฑิต สาขาการบริหารการศึกษา มหาวิทยาลัยราชภัฎบ้านสมเด็จเจ้าพระยา.

พงษ์ศักดิ์ ผกามาศ. (2553). **ระบบไอซีทีและการจัดการยุคใหม่**. กรุงเทพฯ : วิตตี้กรุ๊ป.

พรพัสนันท์ พรพุทธิชัย. (2554). **สภาพการใช้เทคโนโลยีสารสนเทศเพื่อการบริหารของสถานศึกษา ขั้นพื้นฐาน ในสังกัดสำนักงานเขตพื้นที่การศึกษาประถมศึกษาสุโขทัย เขต 2**. การศึกษา ค้นคว้าอิสระศึกษาศาสตรมหาบัณฑิต แขนงวิชาการบริหารการศึกษา สาขาศึกษาศาสตร์ มหาวิทยาลัยสุโขทัยธรรมาธิราช.

พิสณุ ฟองศรี. (2555). **การประเมินทางการศึกษา : แนวคิดสู่การปฏิบัติ.** พิมพ์ครั้งที่ 2 . กรุงเทพฯ เทียมฟ้า

พานทอง มิ่งชัย. (2556**). การบริหารจัดการเทคโนโยสารสนเทศของโรงเรียนวัดแหลมฟ้าผ่า สังกัดสำนักงานเขตพื้นที่การศึกษาประถมศึกษาสมุทรปราการ เขต 1.** สารนิพนธ์ ครุศาสตรมหาบัณฑิต สาขาการบริหารการศึกษา มหาวิทยาลัยราชภัฎบ้านสมเด็จ เจ้าพระยา.

ศูนย์เทคโนโลยีสารสนเทศและการสื่อสารสำนักงานปลัดกระทรวงศึกษาธิการ(2554-2556). **แผนแม่บทเทคโนโลยีสารสนเทศและการสื่อสารเพื่อการศึกษากระทรวงศึกษาธิการ พ.ศ.2554-2556**.กรุงเทพฯ : ศูนย์เทคโนโลยีสารสนเทศและการสื่อสารสำนักงาน ปลัดกระทรวงศึกษาธิการ

มยุรีย์ อินทร์จวง. (2548). **เทคโนโลยีสารสนเทศเพื่อชีวิต.** โปรแกรมวิชาคอมพิวเตอร์ มหาวิทยาลัยราชภัฎบ้านสมเด็จเจ้าพระยา.

ระวีวรรณ แก้ววิทย์. (2552).**เทคโนโลยีสารสนเทศ.** พิมพ์ครั้งที่ 4 ปทุมธานี : มหาวิทยาลัยกรุงเทพ

ศักดิ์ สุนทรเสณี. (2548).**เทคโนโลยีสารสนเทศเพื่อชีวิต.** โปรแกรมวิชาคอมพิวเตอร์ มหาวิทยาลัยราชภัฎบ้านสมเด็จเจ้าพระยา.

ศรีไพร ศักดิ์รุ่งพงศากุล. (2547). **เทคโนโลยีคอมพิวเตอร์และสารสนเทศ.** กรุงเทพฯ : ซีเอ็ดยูเคชั่น

ศิริกุล เก่าราชการ. (2556**). การจัดการความรู้เพื่อพัฒนาการใช้เทคโนโลยีสารสนเทศและการสื่อสาร ของครูและผู้บริหารในโรงเรียนพรานกระต่ายพิทยาคม จังหวัดกำแพงเพชร** วิทยานิพนธ์ คณะครุศาสตรมหาบัณฑิต สาขาการบริหารการศึกษา มหาวิทยาลัยราชภัฎกำแพงเพชร

สมศักดิ์ เกิดสุข. (2550). **การใช้เทคโนโลยีสารสนเทศและการสื่อสารเพื่อการบริหารโรงเรียนในฝัน สังกัดเขตพื้นที่การศึกษากระบี่**. การศึกษาค้นคว้าอิสระ บัณฑิตวิทยาลัย มหาวิทยาลัยเกษตรศาสตร์

สุพรรษา ยวงทอง. (2557). **ความรู้เบื้องต้นเกี่ยวกับคอมพิวเตอร์และเทคโนโลยีสารสนเทศ.** กรุงเทพฯ : โปรวิชั่น

เอก อุทานนท์. (2547). **เทคโนโลยีสารสนเทศเพื่อชีวิต.** โปรแกรมวิชาคอมพิวเตอร์ มหาวิทยาลัยราชภัฎบ้านสมเด็จเจ้าพระยา.

โอภาส เอี่ยมสิริวงศ์. (2551). **วิทยาการคอมพิวเตอร์และเทคโนโลยีสารสนเทศ.** กรุงเทพฯ: ซีเอ็ดยูเคชั่น